chai
Store norske leksikon,Næringsmidler og husholdning,Mat,Ulike lands kjøkken,Asias kjøkken
Chai er te som vanligvis drikkes med melk, sukker og krydder. Chai er en svært vanlig drikk i blant annet Pakistan, Nepal og India.
Som grunnlag brukes en kraftig, svart te. Vanlige krydder er kanel, appelsinskall, pomerans, nellik, kardemomme, pepper, enebær og allehånde. I deler av Nepal og Mongolia tilsettes gjerne også løk og jak-smør.Chai har i nyere tid blitt en populær drikk langt utenfor sitt opprinnelsesområde omkring Himalaya, modifisert med kryddertilsetninger tilpasset en vestlig smak. Det er særlig chai latte, det vil si chai traktet på steamet melk, som har blitt vanlig i vestlige kafeer og kaffebarer. Les mer i Store norske leksikon te